شیعہ علماء کونسل پاکستان:

سیلاب متاثرین کی امداد ہمارے فرائض میں شامل ہے

رسا نیوز ایجنسی - شیعہ علماء کونسل پاکستان کے جنرل سکریٹری نے اس بات کی تاکید کرتے ہوئے کہ مصیبت زدہ بھائیوں کو تنہا نہیں چھوڑیں گے کہا: متاثرین سیلاب کی امداد ہمارے فرائض میں شامل ہے ۔

خبر کا کوڈ: ۷۲۴۱

تاریخ: ۱۰ آذر ۲۰۱۴ - ۱۵:۴۷

رسا نیوز ایجنسی کی رپورٹ کے مطابق، شیعہ علماء کونسل پاکستان کے جنرل سکریٹری حجت الاسلام عارف حسین واحدی نے سیلاب متاثرین کی امداد کو اس کونسل کا انسانی و ائینی فریضہ جانا ۔

انہوں نے یہ کہتے ہوئے کہ سیاسی جماعتیں اختلافات بُھلا کر عوامی خدمت کے جذبے سے آگے آئیں کیوں کہ مسائل بات چیت سے حل ہوسکتے ہیں کہا: مسائل صرف دھرنوں سے نہیں، بات چیت سے حل ہوں گے ۔

ایس یو سی پاکستان کے جنرل سکریٹری نے سیلاب متاثرین کی ناگفتہ بہ صورتحال کو شدید تنقید کا نشانہ بناتے ہوئے کہا: امدادی تنظیمیں اور مخیر حضرات ان کی مدد میں اپنا کردار ادا کریں نیز حکومت سیلاب زدگان کو خیموں ، کمبلوں ، ادویات اور خوراک سمیت اشیائے ضروریہ کی فی الفور فراہمی یقینی بنائے ۔

انہوں نے مزید کہا: سیلاب سے متاثرہ افراد کی مدد اس کونسل کے فرائض میں شامل ہے، ہم مصیبت زدہ بھائیوں کو تنہا نہیں چھوڑیں گے ، تمام سیاسی جماعتیں بھی اختلافات کو بھلا کر عوام کی خدمت کریں ۔